Document ID: 31998D0219

Rozhodnutie Komisie
zo 4. marca 1998,
ktorým sa mení a dopĺňa rozhodnutie 97/467/ES o návrhu predbežných zoznamov podnikov tretích krajín, z ktorých členské štáty povoľujú dovoz králičieho mäsa a mäsa z chovanej zveri
(Text s významom pre EHP)
(98/219/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach pre návrh predbežných zoznamov podnikov tretích krajín, z ktorých sú členské štáty oprávnené dovážať určité produkty živočíšneho pôvodu, produkty rybolovu alebo živé lastúrniky na dočasnú dobu [1], naposledy zmenené a doplnené rozhodnutím Rady 97/34/ES [2], najmä na jeho článok 2 ods. 4,
keďže boli rozhodnutím Komisie 97/467/ES navrhnuté dočasné zoznamy podnikov produkujúcich králičie mäso a mäso z chovanej zveri [3], naposledy zmeneným a doplneným rozhodnutím Komisie 98/103/ES [4];
keďže Nový Zéland a Chorvátsko zaslali zoznam podnikov produkujúcich králičie mäso a mäso z chovanej zveri, a pre ktoré zodpovedné orgány potvrdzujú, že zariadenia sú v súlade s pravidlami spoločenstva;
keďže dočasný zoznam podnikov produkujúcich králičie mäso a mäso z chovanej zveri sa preto môže pre Nový Zéland a Chorvátsko navrhnúť;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k tomuto rozhodnutiu je pridaná do prílohy rozhodnutia 97/467/ES.
Článok 2
Toto rozhodnutie sa bude uplatňovať od 20. februára 1998.
Článok 3
Toto rozhodnutie je adresované členským štátom.
V Bruseli 4. marca 1998

Labels: 17
5
0
3
6